પૂર્વી આ બાબતે વાત કરે છે.. સ્કૂલ સમયથી જ અમે ક્લોઝ ફ્રેન્ડઝ! સ્કૂલિંગ પૂરું થયા બાદ અમે છૂટા પડી ગયા,પરંતુ ધારાએ ત્યાં લંડન જઈને પણ મારી સાથે કોન્ટેકટ જાળવી રાખ્યો , ધારા જયારે પણ અહીં રાજકોટ આવે અમે એક દિવસ તો સાથે વિતાવીએ જ, છેલ્લા 21 વર્ષથી અમારું કોમ્યુનિકેશન અને કોન્ટેક્ટ સતત જળવાઈ રહ્યો છે !! પરંતુ ત્યાં જઈને ધારા મને એક વાત ખાસ કહ્યા કરતી ,પુરકી તું એક વાર અહીં લંડન આવ ,અહીની લાઈફ સ્ટાઇલ જો અને એ બહાને આપણને થોડો સમય સાથે રહેવા મળશે, બસ એના આ સતત પ્રેમભર્યા આગ્રહથી મને પણ દિલથી તમન્ના થતી કે મારી ફ્રેન્ડને ત્યાં લંડન એકવાર તો જવું જ છે. મારું આ સ્વપ્ન થોડાં સમય પહેલાં જ પૂરું થયું. હું મારી સૌથી ક્લોઝ ફ્રેન્ડ ધારાને મળવા લંડન જઈ આવી અને ચાર મહિના જેવો સુંદર સમય અમે સાથે વિતાવ્યો, વર્તમાન સમયમાં મેસેજ, ચેટ અને વિડીઓ કોલિંગથી તો બધા ફ્રેન્ડ્ઝ કનેક્ટ રહે જ છે પરંતુ રૂબરૂ મળવાની મજા જ કૈંક ઓર હોય છે.